Bras-tre e voe levezon Vallée war dachenn ar yezhadurezh hag ar cheriadurezh. Kenlabourat a reas gant kement kelaouenn a rae kalz pe nebeut war-dro ar brezhoneg daoust pegen disheñvel e voe o spered eus  Annales de Bretagne  da Vreizh Atao . E 1902 e lakaas moulañ dre bennadoù e  Leçons élémentaires  de grammaire bretonne  er gelaouenn  Klochdi Breiz  a-raok reiñ anezho da adembann, e 1909, e stumm ul levr a reas berzh bras hag a voe moulet dek gwech. Kentañ mouladur ul labour-all,  La langue bretonne en quarante leçons , a zeuas er-maez e 1909 ivez. E 1941 e oa advoulet evit navet gwech.  Dudius e ve gouzout pet mil den o deus klasket deskiñ ar brezhoneg gant sokour al levr-dorn-se  a choulenn Fañch Elies. E 1907, gant e vignon eus Sant-Brieg Emil Ernod, e krouas Emgleo ar Skrivagnerien evit bodañ ar re-mañ ha klask reizhañ hag unvaniñ an doare-skrivañ. War-lerch an dra-se e voe degemeret, e 1908, ur reizhskrivadur nevez evit Kernev, Leon ha Tregor hag a voe graet K.L.T. anezhañ. E 1912 e heulias digevrididi K evredigezh Vroadel Vreizh  o doa krouet  Unvaniezh Arvor  renet gant an arzour ha  barzhonegour Jos Parker. Eñ an hini eo choaz a voe karget eus kudennoù hor yezh